pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-การรถไฟแห่งประเทศไทย ร่วมทำกิจกรรมมวลชนสัมพันธ์ในพื้นที่จังหวัดนราธิวาส เพื่อสร้างการมีส่วนร่วมจากชุมชน ในการพัฒนาบริการเดินรถ ให้มีความสะดวก รวดเร็ว และปลอดภัย
วันพุธที่ 10 พฤศจิกายน 2564
การรถไฟแห่งประเทศไทย ร่วมทํากิจกรรมมวลชนสัมพันธ์ในพื้นที่จังหวัดนราธิวาส เพื่อสร้างการมีส่วนร่วมจากชุมชน ในการพัฒนาบริการเดินรถ ให้มีความสะดวก รวดเร็ว และปลอดภัย
การรถไฟแห่งประเทศไทย (รฟท.) กระทรวงคมนาคม ร่วมจัดกิจกรรมมวลชนสัมพันธ์ภายใต้มาตรการสาธารณสุขอย่างเคร่งครัดร่วมกับพี่น้องประชาชน ผู้นําศาสนาในจังหวัดนราธิวาส
การรถไฟแห่งประเทศไทย (รฟท.) กระทรวงคมนาคม ร่วมจัดกิจกรรมมวลชนสัมพันธ์ภายใต้มาตรการสาธารณสุขอย่างเคร่งครัดร่วมกับพี่น้องประชาชน ผู้นําศาสนาในจังหวัดนราธิวาส บริเวณที่หยุดรถสะโลว์บูกิต ยือแล อําเภอรือเสาะ สถานีมะรือโบ ตําบลมะรือโบตก อําเภอระแงะ และ ที่หยุดรถกะแดะ ตําบลเฉลิมพระเกียรติ อําเภอยี่งอ พร้อมกับหารือร่วมกับนายอําเภอระแงะ ผู้นําศาสนาในพื้นที่ กํานันผู้ใหญ่บ้าน นายกเทศมนตรีมะรือโบตก ผู้บังคับการทหารประจําจังหวัดนราธิวาส ชุดรักษาความปลอดภัยหมู่บ้าน และชาวบ้าน เพื่อแลกเปลี่ยนความคิดเห็น นํามาพัฒนาการให้บริการเดินรถในพื้นที่จังหวัดชายแดนภาคใต้
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท. เปิดเผยว่า การทํากิจกรรมมวลชนสัมพันธ์ครั้งนี้ เป็นไปตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งเน้นให้ รฟท. ปฏิบัติหน้าที่โดยสร้างการมีส่วนร่วมจากชุมชนในพื้นที่ พร้อมเปิดรับฟังความคิดเห็นสนับสนุนชุมชน และประชาชนในพื้นที่เพื่อนํามาใช้พัฒนาร่วมกันในทุกมิติ ต่อยอดการให้บริการเดินรถให้มีความสะดวก รวดเร็ว ปลอดภัย ตอบโจทย์ความต้องการของประชาชนสูงสุด โดยมีนายรอยือมี มะรอเสะ ผู้อํานวยการศูนย์ปฏิบัติการเดินรถภาค 4 นายแวมาฮามะนูร์ เจ๊ะกายอ วิศวกรกํากับการเขตทุ่งสง นายประชานิวัฒน์ บัวศรี ผู้ช่วยสารวัตรแขวงรถจักรหาดใหญ่ และผู้แทนชมรมมุสลิมรถไฟหาดใหญ่ เป็นตัวแทน รฟท. เข้าร่วมกิจกรรม
ทั้งนี้ การทํากิจกรรมมวลชนสัมพันธ์ในพื้นที่จังหวัดนราธิวาส ได้รับความร่วมมืออย่างดีจากพี่น้องประชาชน ผู้นําศาสนา และหน่วยงานท้องถิ่น ในการแลกเปลี่ยนมุมมอง ความคิดเห็นอันเป็นประโยชน์ต่อการพัฒนาแนวทางการเดินรถไฟในพื้นที่จังหวัดชายแดนภาคใต้ ให้เกิดความสะดวก รวดเร็ว ปลอดภัย ซึ่งเป็นประโยชน์ต่อประชาชนโดยตรงในการเดินทาง การขนส่งสินค้าให้แก่เกษตรกรในพื้นที่ รวมถึง การพัฒนาร่วมกันในทุกมิติ เพื่อให้เกิดความปลอดภัยในการเดินรถในพื้นที่เสี่ยงภัย รวมถึงขยายความร่วมมือในทุกระดับในการพัฒนาสถานีรถไฟในพื้นที่โดยประชาชนมีส่วนร่วมในกรอบความร่วมมือใหม่ที่จะร่วมกันดูแลเส้นทางการเดินรถไฟเพื่อประโยชน์สูงสุดต่อพี่น้องประชาชนในพื้นที่ นอกจากนี้ การรถไฟฯ ยังได้มอบเงินสนับสนุนในการก่อสร้างมัสยิดแห่งใหม่ที่สะโลบูกิตยือแล มอบทุนการศึกษาสําหรับศูนย์ช่วยเหลือเด็กกําพร้าในพื้นที่กะแดะและมะรือโบตก รวมถึงมอบของที่ระลึกเพื่อสร้างความสัมพันธ์อันดีระหว่าง รฟท. กับชุมชน และเป็นแนวทางในการต่อยอดความร่วมมือกันในอนาคตอีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับ สธ. เร่งเปิดทางประชาชนสามารถซื้อชุดตรวจเร็ว ATK ตามร้านค้าทั่วไปและออนไลน์ สธ. มอบ อภ. จัดหาเพื่อจำหน่ายในราคาย่อมเยา
วันจันทร์ที่ 27 กันยายน 2564
โฆษกรัฐบาลเผย นายกฯ กําชับ สธ. เร่งเปิดทางประชาชนสามารถซื้อชุดตรวจเร็ว ATK ตามร้านค้าทั่วไปและออนไลน์ สธ. มอบ อภ. จัดหาเพื่อจําหน่ายในราคาย่อมเยา
โฆษกรัฐบาลเผย นายกฯ กําชับ สธ. เร่งเปิดทางประชาชนสามารถซื้อชุดตรวจเร็ว ATK ตามร้านค้าทั่วไปและออนไลน์ สธ. มอบ อภ. จัดหาเพื่อจําหน่ายในราคาย่อมเยา
วันที่ 27 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบนโยบายให้กระทรวงสาธารณสุขและหน่วยงานที่เกี่ยวข้องดําเนินการเพื่อให้ประชาชนทั่วไปรวมไปถึงผู้ประกอบการขายสินค้า/บริการรายย่อย สามารถเข้าถึงชุดตรวจเร็ว ATK ได้อย่างทั่วถึงในราคาที่เหมาะสม สําหรับการดําเนินกิจการ/กิจกรรมเศรษฐกิจ ทั้งการเดินทาง การผลิต และการบริการ มีความปลอดภัย ทั้งนี้ ที่ประชุมคณะกรรมการสํานักงานคณะกรรมการอาหารและยา (อย.) มีมติเห็นชอบให้จําหน่ายชุดตรวจ ATK ตามร้านค้าทั่วไป จากเดิมที่อนุญาตให้ขายเฉพาะร้านขายยา ที่มีเภสัชกรประจําร้าน โดยประชาชนทั่วไปสามารถรับสินค้าจากบริษัทผู้ผลิตหรือผู้นําเข้าที่ได้รับอนุญาตนําเข้าถูกต้องจาก อย. เพื่อนํามาขายได้โดยไม่ต้องจดทะเบียน รวมถึงการขายผ่านระบบออนไลน์ได้ โดยกระทรวงสาธารณสุขจะได้จัดทําประกาศใช้เพื่อเผยแพร่ในราชกิจจานุเบกษาต่อไป
โฆษกประจําสํานักนายกรัฐมนตรี กล่าวอีกว่า นายกรัฐมนตรีในฐานะผู้อํานวยการ ศบค. เห็นว่าไทย ต้องสามารถอยู่ร่วมกับโควิด-19 เดินหน้าเศรษฐกิจ ตามมาตรการ COVID-Free Setting และ Universal Prevention ด้วยการป้องกัน ควบคุม และรักษา หากผู้ประกอบการ ร้านค้า ผู้ให้บริการ ประชาชนทั่วไป สามารถตรวจหาเชื้อ COVID-19 ได้เอง ทําให้สามารถรู้สถานะและคัดกรองตนเองในเบื้องต้น ลดความเสี่ยงในการแพร่โรค ประกอบกับการตรวจเชิงรุกที่รัฐบาลเร่งดําเนินการ เชื่อจะทําให้การดําเนินกิจกรรมเศรษฐกิจ ทั้งภาคการผลิต/บริการ มีความปลอดภัยและยั่งยืนยิ่งขึ้น ซึ่งจะสอดรับการผ่อนคลายมาตรการในอนาคตยิ่งขึ้น อย่างไรก็ตาม ATK ยังเป็นอุปกรณ์ทางการแพทย์ ซึ่งต้องได้รับอนุญาตโฆษณาขายสินค้าจาก อย. ก่อน ทั้งนี้ สถานการโควิด-19 เริ่มมีทิศทางที่ดีขึ้น ต้องขอบคุณพี่น้องคนไทยทุกคนที่ให้ความร่วมมืออย่างดี ขอบคุณบุคลากรทางการแพทย์ที่มุ่งมั่นทํางานกันอย่างหนัก
รัฐบาลไทย-ข่าวทำเนียบรัฐบาล-นายกฯ แจงโครงการนิคมอุตสาหกรรมจะนะ ครม.เพียงรับทราบ ดำเนินการได้หรือไม่ขึ้นอยู่กับประชาชนและประชาพิจารณ์ให้ถูกต้องตามกฎหมาย
วันพุธที่ 8 ธันวาคม 2564
นายกฯ แจงโครงการนิคมอุตสาหกรรมจะนะ ครม.เพียงรับทราบ ดําเนินการได้หรือไม่ขึ้นอยู่กับประชาชนและประชาพิจารณ์ให้ถูกต้องตามกฎหมาย
นายกรัฐมนตรี ชี้แจงโครงการนิคมอุตสาหกรรมจะนะ ครม.เพียงรับทราบ ดําเนินการได้หรือไม่ขึ้นอยู่กับประชาชนและประชาพิจารณ์ให้ถูกต้องตามกฎหมาย
วันนี้ (8 ธ.ค.64) เวลา 11.40 น. ณ สโมสรทหารบก ถนนวิภาวดีรังสิต กรุงเทพฯ นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงกรณีจะนะรักษ์ถิ่นที่มาปักหลักชุมนุมประท้วงอยู่บริเวณหน้าทําเนียบรัฐบาล คัดค้านโครงการนิคมอุตสาหกรรมจะนะว่า การลงไปในพื้นที่ของเจ้าหน้าที่ครั้งที่แล้วเป็นการลงไปเพื่อหาข้อมูลเท่านั้นไม่ใช่เป็นมติของคณะรัฐมนตรีแต่อย่างใด ซึ่งคณะรัฐมนตรีเพียงแต่รับทราบถึงสิ่งที่ประชาชนในพื้นที่ว่าต้องการอะไร ซึ่งทุกอย่างต้องผ่านประชาพิจารณ์และรับฟังความคิดเห็นของประชาชนและต้องดําเนินการให้ถูกต้อง หากทําได้และประชาชนเห็นชอบ ก็จะดําเนินการ แต่หากทําไม่ได้ก็อยู่อย่างเดิมเท่านั้น รัฐบาลมีแต่แนวนโยบาย ทั้งหมดก็ขึ้นอยู่กับประชาชนว่าจะทําได้หรือไม่ได้ ส่วนใครที่มีผลประโยชน์ทับซ้อนก็ว่ากันไปตามกระบวนการแต่ทําทุกอย่างให้ถูกกฎหมาย
นอกจากนี้ นายกรัฐมนตรี ย้ําภายใต้สถานการณ์การแพร่ระบาดของโรคโควิด-19 และโควิดสายใหม่ หรือ สายพันธุ์โอไมครอนว่า รัฐบาลจะทําทุกอย่างเต็มที่ในการบริหารจัดการสถานการณ์โควิด-19 ซึ่งขณะนี้ก็ได้รับการยอมรับและชื่นชมจากทั่วโลก และขอให้ประชาชนทุกคนร่วมมือกันปฏิบัติตามมาตรการด้านสาธารณสุข D-M-H-T-T-A อย่างเคร่งครัดในการป้องกันการติดเชื้อและการแพร่ระบาดของโควิด-19 อย่างเช่นที่ปฏิบัติมาอย่างต่อเนื่อง ทั้งการใส่หน้ากากผ้า/หน้ากากอนามัย เว้นระยะห่างระหว่างบุคคล หมั่นล้างมือ ตรวจวัดอุณหภูมิร่างกายก่อนเข้าใช้บริการ การตรวจหาเชื้อโควิด 19 ติดตั้งและใช้แอปพลิเคชัน “ไทยชนะ” และ “หมอชนะ” ก่อนเข้า-ออกสถานที่ทุกครั้งและร่วมมือกันไปฉีดวัคซีนเพื่อสร้างภูมิคุ้มกันหมู่ลดอาการรุนแรงของโรคที่อาจจะเกิดขึ้นได้
----------------
รัฐบาลไทย-ข่าวทำเนียบรัฐบาล-แผนการบริหารหนี้สาธารณะ ประจำปีงบประมาณ 2564 ปรับปรุงครั้งที่ 3
วันอังคารที่ 27 กรกฎาคม 2564
แผนการบริหารหนี้สาธารณะ ประจําปีงบประมาณ 2564 ปรับปรุงครั้งที่ 3
คณะรัฐมนตรีได้มีมติอนุมัติ เรื่อง แผนการบริหารหนี้สาธารณะ ประจําปีงบประมาณ 2564 ปรับปรุงครั้งที่ 3 เมื่อวันที่ 27 กรกฎาคม 2564
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า คณะรัฐมนตรีได้มีมติอนุมัติ เรื่อง แผนการบริหารหนี้สาธารณะ ประจําปีงบประมาณ 2564 ปรับปรุงครั้งที่ 3 เมื่อวันที่ 27 กรกฎาคม 2564 โดยมีรายละเอียดดังนี้
แผนการบริหารหนี้สาธารณะ ประจําปีงบประมาณ 2564 ปรับปรุงครั้งที่ 3 มีวัตถุประสงค์เพื่อปรับปรุงแผนการก่อหนี้ใหม่ โดยมีวงเงินปรับเพิ่มขึ้นสุทธิ 150,000.00 ล้านบาท จากเดิม 1,647,131.74 ล้านบาท เป็น 1,797,131.74 ล้านบาท ให้สอดคล้องกับความต้องการในการก่อหนี้ใหม่ของรัฐบาลเพื่อดําเนินแผนงานหรือโครงการกู้เงินภายใต้ พ.ร.ก. ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พ.ร.ก.กู้เงินโควิด-19 เพิ่มเติม) เพื่อเยียวยา ผู้ได้รับผลกระทบจากสถานการณ์ดังกล่าว ซึ่งมีความจําเป็นต้องใช้เงินกู้สําหรับดําเนินมาตรการต่างๆ ที่อาจเกิดขึ้นภายในปีงบประมาณ 2564 ทั้งนี้ วงเงินดังกล่าวเป็นการเปิดกรอบวงเงินเพื่อเตรียมความพร้อมสําหรับการกู้เงินตาม พ.ร.ก. กู้เงินโควิด-19 เพิ่มเติม ซึ่งกระทรวงการคลังยังไม่ได้ดําเนินการกู้เงินแต่อย่างใด และจะกู้เงิน เมื่อคณะกรรมการกลั่นกรองการใช้จ่ายเงินกู้พิจารณาและเสนอคณะรัฐมนตรีเพื่ออนุมัติแล้วเท่านั้น โดยกระทรวงการคลังไม่ได้กู้ทั้งจํานวนแต่จะทยอยกู้เงินตามความจําเป็นของแผนการใช้จ่ายเงิน
ทั้งนี้ เมื่อปรับปรุงแผนการบริหารหนี้สาธารณะ ประจําปีงบประมาณ 2564 ครั้งที่ 3 สัดส่วนหนี้สาธารณะต่อ GDP ณ สิ้นปีงบประมาณ 2564 คาดว่าจะอยู่ที่ร้อยละ 58.88 ซึ่งยังอยู่ภายใต้กรอบวินัยการเงินการคลัง
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5502
รัฐบาลไทย-ข่าวทำเนียบรัฐบาล-PM emphasizes strict traffic law enforcement during Songkran
วันอังคารที่ 12 เมษายน 2565
PM emphasizes strict traffic law enforcement during Songkran
PM emphasizes strict traffic law enforcement during Songkran
April 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chaexpressed concern over public traveling during Songkran Holiday. It is expected thatthe highest numberofpeople will commute in and out of townon April 12.Concerned authorities and agencies are instructed totightentraffic law enforcement, and periodically open special lanesto alleviate traffic congestion. Drivers of public vehicles must undergoalcohol and drug test to ensure their driving capacity, and passenger services must bewell maintained through proper rotation of drivers.
The Prime Minister also thanked and gave moral support to all concerned officialsand staffswho have to work to ensure commuters’ safety during Songkran Holiday, and urge everyone tojoin forces in preventing the spread of COVID-19 throughobserving maximum universal prevention. Songkran activities must be held strictly in accordance with the COVID free setting. Ministry of Public Health has been assigned toassess post-Songkran COVID-19 situation in hope that the number of patients remains under control.
As of today (April 12, 2022), a total of19,982new confirmed cases is reported, among which19,930were found domestically, and52from overseas traveling. The total of101deaths and28,057recoveries were reported with237,399active cases. From January 1, 2022, cumulative number of cases are1,702,419, and cumulative number of recoveries,1,493,672.There are2,056active casepatientswho have developedpneumonia(an average of 27persons per province).Bed occupancy rate is 30%.Cumulative number of vaccinations across the country is131,509,798doses (1stshot:55,955,320, 2ndshot:50,617,229, 3rdshot22,577,925, and 4thshot:2,359,324.
รัฐบาลไทย-ข่าวทำเนียบรัฐบาล-บอร์ดบริษัท มีที่ มีเงิน จำกัด แต่งตั้ง อิสระ วงศ์รุ่ง เป็นประธานเจ้าหน้าที่บริหาร รุกธุรกิจสินเชื่อที่ดิน สร้างโอกาสเข้าถึงแหล่งทุนที่เป็นธรรม พร้อมเปิดให้บริการภายในตุลาคมนี้
วันอังคารที่ 2 สิงหาคม 2565
บอร์ดบริษัท มีที่ มีเงิน จํากัด แต่งตั้ง อิสระ วงศ์รุ่ง เป็นประธานเจ้าหน้าที่บริหาร รุกธุรกิจสินเชื่อที่ดิน สร้างโอกาสเข้าถึงแหล่งทุนที่เป็นธรรม พร้อมเปิดให้บริการภายในตุลาคมนี้
ที่ประชุมคณะกรรมการบริษัท มีที่ มีเงิน จํากัด มีมติอนุมัติแต่งตั้งนายอิสระ วงศ์รุ่ง ดํารงตําแหน่งประธานเจ้าหน้าที่บริหาร และนายอนุรักษ์ เสงี่ยมจิตร ดํารงตําแหน่ง รองประธานเจ้าหน้าที่บริหาร สายงานบริหารธุรกิจ มีผลตั้งแต่วันที่ 1 สิงหาคม 2565 เป็นต้นไป
รายงานข่าวจากธนาคารออมสิน แจ้งว่า ตามที่ธนาคารออมสิน ร่วมกับ บริษัท ทิพย กรุ๊ป โฮลดิ้งส์ จํากัด (มหาชน) และบริษัท บางจาก คอร์ปอเรชั่น จํากัด (มหาชน) จัดตั้งบริษัทร่วมทุน “มีที่มีเงิน จํากัด” เพื่อทําธุรกิจสินเชื่อที่ดินและขายฝาก ที่มุ่งลดความเหลื่อมล้ําและสร้างการเข้าถึงแหล่งทุนด้วยต้นทุนดอกเบี้ยที่เป็นธรรม โดยความคืบหน้าล่าสุด ที่ประชุมคณะกรรมการบริษัท มีที่ มีเงิน จํากัด มีมติอนุมัติแต่งตั้ง นายอิสระ วงศ์รุ่ง ดํารงตําแหน่ง ประธานเจ้าหน้าที่บริหาร (Chief Executive Officer) และนายอนุรักษ์ เสงี่ยมจิตร ดํารงตําแหน่ง รองประธานเจ้าหน้าที่บริหาร สายงานบริหารธุรกิจ โดยมีผลตั้งแต่วันที่ 1 สิงหาคม 2565 เป็นต้นไป เพื่อเร่งดําเนินการเปิดบริษัท มีที่ มีเงิน ให้บริการสินเชื่อที่ดินและขายฝากภายในเดือนตุลาคม 2565 ตามเป้าหมาย
นายอิสระ วงศ์รุ่ง เคยร่วมงานกับหน่วยงานทั้งภาครัฐ ภาคเอกชน สถาบันการเงิน และธุรกิจ Non Bank มามากกว่า 30 ปี มีประสบการณ์ด้านการบริหารงานลูกค้าของหลากหลายประเภทธุรกิจ ทั้งที่เป็นลูกค้ารายย่อย และผู้ประกอบการ SMEs โดยก่อนหน้าได้รับแต่งตั้งให้ไปดํารงตําแหน่งประธานเจ้าหน้าที่บริหาร บจ.มีที่มีเงิน นายอิสระ ดํารงตําแหน่ง รองผู้อํานวยการธนาคารออมสิน กลุ่มลูกค้าบุคคล และนายอนุรักษ์ เสงี่ยมจิตร ก่อนหน้านี้เคยดํารงตําแหน่ง ผู้ช่วยผู้อํานวยการธนาคารออมสิน สายงานบริหารหนี้และกฎหมาย
ทั้งนี้ บริษัท มีที่ มีเงิน จํากัด เกิดจากความตั้งใจของธนาคารออมสิน ที่มุ่งลดความเหลื่อมล้ําและสร้างการเข้าถึงแหล่งทุนด้วยต้นทุนดอกเบี้ยที่เป็นธรรม โดยที่ภาครัฐได้มีนโยบายแก้ไขปัญหาหนี้สินของประชาชนรายย่อย และคณะกรรมการกํากับการแก้ไขหนี้สินของประชาชนรายย่อยได้มอบหมายให้ธนาคารออมสินเป็นหน่วยงานหลักในการขับเคลื่อนการให้บริการสินเชื่อที่ดินและขายฝาก เพื่อช่วยเหลือประชาชนที่ต้องการไถ่ถอนหนี้จํานองที่ดินและการขายฝากที่มีดอกเบี้ยค่อนข้างสูง โดยรูปแบบเป็นการร่วมทุนกับองค์กรที่มีภาครัฐเป็นผู้ถือหุ้นใหญ่ 2 แห่ง ประกอบด้วย บมจ.ทิพย กรุ๊ป โฮลดิ้งส์ และ บมจ.บางจากฯ โดยมีธนาคารออมสินถือหุ้นในสัดส่วน 49% บมจ.ทิพยฯ 31% และบางจากฯ 20%
รัฐบาลไทย-ข่าวทำเนียบรัฐบาล-​PM orders immediate launch of tourism promotion under theme “Amazing Thailand New Chapter”
วันพุธที่ 12 มกราคม 2565
​PM orders immediate launch of tourism promotion under theme “Amazing Thailand New Chapter”
​PM orders immediate launch of tourism promotion under theme “Amazing Thailand New Chapter”
January 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha handed down a policy for Ministry of Tourism and Sports, and Tourism Authority of Thailand to launch the country’s new tourism concept under theme: “Amazing Thailand New Chapter” by January 2022, and to develop “white tourism” in line with the BCG economic development concept to ensure tourism sustainability and safety.
The Government also plans to introduce an entry fee of 300 Baht/person for incoming tourists, starting the 2nd quarter (April 2022), which will be incorporated in the airfare. Revenues will be used for the development and improvement of tourism attractions, and for tourists’ insurance coverage. Concerned agency will also decide on the most appropriate practice for collection of the entry fee for land traveling.
According to the Government Spokesperson, revenues generated from tourism this year is expected at 1.3-1.8 trillion Baht, out of which approx. 800 billion is expected from foreign travelers. If the situation remains the same this year, in which tourists from Europe and the U.S. are main contributors, an estimation of 5 million tourists is expected. However, if Indian tourists included, the target of 7 million tourists could be reached, and if the Chinese tourists are allowed to travel overseas around the second half of the year, 9 million tourists are expected to arrive in the country. Likewise, once the border is opened for cross-border tourism, which should attract tourists from Myanmar, Lao PDR, and Malaysia, the number of 15 million tourists is viable. Meanwhile, domestic tourism is forecasted to generate the approx. revenue of 700 billion Baht this year.
The Prime Minister also ordered all concerned agencies to closely follow up the Omicron situation, both in the country and in other countries, in order to plan out national rehabilitation on the basis of economic and public health balance. Tourism activities have also been planned to accommodate various scenarios and will be strictly implemented in accordance with the public health measures.
รัฐบาลไทย-ข่าวทำเนียบรัฐบาล-‘โฆษกแรงงาน’ เคลียร์ชัด จ่ายเยียวยา 50 เปอร์เซ็นต์ ตรงตามฐานข้อมูลในระบบประกันสังคม
วันอาทิตย์ที่ 11 กรกฎาคม 2564
‘โฆษกแรงงาน’ เคลียร์ชัด จ่ายเยียวยา 50 เปอร์เซ็นต์ ตรงตามฐานข้อมูลในระบบประกันสังคม
โฆษกกระทรวงแรงงาน (ฝ่ายการเมือง) เคลียร์ชัด จ่ายเยียวยา 50 เปอร์เซ็นต์ ตรงตามฐานข้อมูลในระบบประกันสังคม
เมื่อวันที่ 11 กรกฎาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยถึงกรณีที่สื่อมวลชนแขนงหนึ่ง นําเสนอข่าวว่า แห่ถล่มเละ “สํานักงานประกันสังคม”เยียวยาไม่ทั่วถึง ให้แค่ ม.33 ขณะที่ ม.39 กับคนต่างจังหวัด ก็ได้รับผลกระทบเช่นกัน โดยจากการตรวจสอบในเพจเฟซบุ๊ค “สํานักงานประกันสังคม กระทรวงแรงงาน” พบว่า มีผู้เข้ามาสอบถามและทวงถามถึงมาตรการที่ไม่ครอบคลุมกลุ่มผู้ประกันตนอย่างทั่วถึง รวมทั้งพื้นที่ ที่ไม่ใช่พื้นที่ควบคุมสีแดง ซึ่งได้รับผลกระทบเช่นกัน
นางเธียรรัตน์ ได้กล่าวชี้แจงเพื่อให้ความชัดเจนในเรื่องนี้ว่า กระทรวงแรงงาน โดยสํานักงานประกันสังคมได้จ่ายสิทธิประโยชน์ทดแทนกรณีว่างงานจากเหตุสุดวิสัยโควิด-19 ให้แก่ผู้ประกันตนในระบบประกันสังคมจํานวน 50 เปอร์เซ็นต์ของค่าจ้าง กรณีได้รับผลกระทบจากมาตรการของรัฐ ในพื้นที่ควบคุมสูงสุด และเข้มงวด 6 จังหวัด ได้แก่ นครปฐม นนทบุรี ปทุมธานี สมุทรปราการ และสมุทรสาคร เนื่องจากว่าคนในระบบประกันสังคมได้ส่งเงินสมทบซึ่งเป็นไปตามระเบียบการส่งเงินสมทบที่กําหนดไว้ในกฎกระทรวง ส่วนกรณีที่รัฐบาลจ่ายเยียวยาเพิ่มเติมให้ลูกจ้างที่อยู่ในระบบประกันสังคมรายละ 2,000 บาทนั้น เพราะว่าลูกจ้างต้องหยุดงานตามคําสั่ง ศบค. และลูกจ้างเหล่านี้มีฐานข้อมูลในระบบประกันสังคมอยู่แล้ว
ดังนั้น การที่ผู้ประกอบการและลูกจ้างต้องการได้รับการเยียวยาในส่วนนี้ ลูกจ้างเองจะต้องแจ้งให้นายจ้างนําเข้าสู่ระบบประกันสังคม เพื่อเป็นฐานข้อมูลในการช่วยเหลือและได้รับสิทธิประโยชน์ความคุ้มครอง รวมทั้งสวัสดิการต่าง ๆ ที่พึงจะได้รับจากภาครัฐต่อไป
รัฐบาลไทย-ข่าวทำเนียบรัฐบาล-ก.แรงงาน เสริมสร้างคุณธรรมจริยธรรมให้แก่บุคลากรในสังกัด
วันจันทร์ที่ 28 กุมภาพันธ์ 2565
ก.แรงงาน เสริมสร้างคุณธรรมจริยธรรมให้แก่บุคลากรในสังกัด
ก.แรงงาน เสริมสร้างคุณธรรมจริยธรรมให้แก่บุคลากรในสังกัด
วันที่28กุมภาพันธ์2565เวลา08.30น.นายบุญชอบสุทธมนัสวงษ์ปลัดกระทรวงแรงงานเป็นประธานในพิธีเปิดโครงการอบรมเสริมสร้างคุณธรรมจริยธรรมให้แก่บุคลากรในสังกัดกระทรวงแรงงานโดยมีนางสาวบุปผาเรืองสุดรองปลัดกระทรวงแรงงานเป็นผู้กล่าวรายงานและคณะผู้บริหารหน่วยงานในสังกัดกระทรวงแรงงาน เข้าร่วมด้วย ณห้องประชุมจอมพลป.พิบูลสงครามชั้น5อาคารกระทรวงแรงงานโดยปลัดกระทรวงแรงงานกล่าวว่าในสภาวะสังคมเศรษฐกิจการเมืองที่เปลี่ยนแปลงในปัจจุบันร่วมถึงสภานการณ์การแพร่ระบาดของโรคติดเชื้อไวรัสโคโรน่า2019 (โควิด-19)การส่งเสริมคุณธรรมจริยธรรมภายในกระทรวงแรงงานจะเป็นเครื่องมือในการปรับเปลี่ยนกระบวนการความคิดและพฤติกรรมที่ดีให้แก่บุคลากรในสังกัดกระทรวงแรงงานภายใต้แนวคิดกระทรวงแรงงานโปร่งใสไร้ทุจริต(MOL ZERO CORRUPTION)ร่วมปลูกฝังค่านิยมคุณธรรมมีจริยธรรมที่ดีสร้างความเชื่อมั่นให้ทุกคนคํานึงถึงผลประโยชน์ของชาติบ้านเมืองก่อนประโยชน์ของตนเองหรือพวกพ้องและหันมาร่วมกันสร้างเป้าหมายใหม่ของชาติก็จะทําให้ประเทศเปลี่ยนแปลงไปสู่มิติที่ดีกว่าเกิดการพัฒนาอย่างยั่งยืน
“ผมหวังว่าการอบรมในวันนี้นอกจากทุกท่านจะได้รับความรู้ตามหลักธรรมคําสอนทางพระพุทธศาสนามาปรับใช้ในการปฏิบัติราชการได้อย่างมีประสิทธิภาพแล้วยังสามารถนํามาปรับใช้ในการดํารงชีวิตให้มีความสุขบนพื้นฐานอิทธิบาท๔ฉันทะวิริยะจิตตะวิมังสาเสริมสร้างสังคมจริยธรรมตั้งแต่ระดับครอบครัวชุมชนรวมถึงกระทรวงแรงงาน
ได้มีบุคลากรที่เป็นคนดีและคนเก่งไม่คดโกงไม่ทุจริตประพฤติผิดในศีลธรรมทั้งนี้ขอฝากให้ทุกคนน้อมนําหลักปรัชญาของเศรษฐกิจพอเพียงและหลักการทรงงานของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรพระมหากษัตริย์อันเป็นที่รักยิ่งของปวงชนชาวไทยมาเป็นหลักในการครองตนครองคนครองงานเป็นแบบอย่างที่ดีต่อผู้อื่นยึดมั่นและเทิดทูนไว้ซึ่งสถาบันชาติศาสนาพระมหากษัตริย์และการปกครองในระบอบประชาธิปไตยอันมีพระมหากษัตริย์ทรงเป็นประมุขและขอกราบขอบพระคุณท่านพระอาจารย์มหาสนั่นเขมจารีวัดน้อยนางหงษ์ที่เมตตาสละเวลามาบรรยายให้ความรู้ให้แก่บุคลากรในสังกัดกระทรวงแรงงาน”ปลัดกระทรวงแรงงานกล่าวในท้ายที่สุด
การดําเนินงานตามโครงการดังกล่าวได้กําหนดดําเนินกิจกรรมอบรมและบรรยายจํานวน2กิจกรรมประกอบด้วยกิจกรรมที่1หัวข้อ"ชีวิตเบิกบานการงานเป็นสุข"ที่จัดขึ้นในวันนี้และกิจกรรมที่2หัวข้อ"หลักธรรมของพระราชาสู่การครองตนของข้าแห่งแผ่นดิน"ที่กําหนดจะจัดขึ้นในเดือนพฤษภาคม2565กลุ่มเป้าหมายเป็นข้าราชการและ
เจ้าหน้าที่ในสังกัดกระทรวงแรงงานทั้งในส่วนกลางและส่วนภูมิภาคกิจกรรมละ450คนในรูปแบบการอบรมในสถานที่ราชการและถ่ายทอดสัญญาณออนไลน์ผ่านระบบZoom Meetingไปยังสํานักงานแรงงานทั้ง76จังหวัด
+++++++++++++++++++
กองเผยแพร่และประชาสัมพันธ์
28กุมภาพันธ์2565
รัฐบาลไทย-ข่าวทำเนียบรัฐบาล-โฆษกรัฐบาลเผย ประชาขนพอใจโครงการคนละครึ่งเฟส 5 เป็นอย่างมาก ขอบคุณ "นายกฯ /รัฐบาล" ที่เดินหน้าต่อโครงการดีๆ กระตุ้นเศรษฐกิจฐานราก
วันศุกร์ที่ 29 กรกฎาคม 2565
โฆษกรัฐบาลเผย ประชาขนพอใจโครงการคนละครึ่งเฟส 5 เป็นอย่างมาก ขอบคุณ "นายกฯ /รัฐบาล" ที่เดินหน้าต่อโครงการดีๆ กระตุ้นเศรษฐกิจฐานราก
โฆษกรัฐบาลเผย ประชาขนพอใจโครงการคนละครึ่งเฟส 5 เป็นอย่างมาก ขอบคุณ "นายกฯ /รัฐบาล" ที่เดินหน้าต่อโครงการดีๆ กระตุ้นเศรษฐกิจฐานราก
วันนี้ (29 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ประชาชนพึงพอใจต่อโครงการคนละครึ่ง ระยะที่ 5 เป็นอย่างมาก ภายหลังคณะรัฐมนตรีได้อนุมัติโครงการดังกล่าว โดยสนับสนุนการใช้จ่ายจากภาครัฐในอัตรา 50% ไม่เกิน 150 บาทต่อคนต่อวัน ให้วงเงินไม่เกิน 800 บาทต่อคน ตลอดระยะเวลาโครงการ ตั้งแต่วันที่ 1 ก.ย.– 31 ต.ค.65 ให้กับประชาชนผู้ได้รับสิทธิที่เข้าร่วมโครงการ จํานวนไม่เกิน 26.5 ล้านคน ซึ่งประชาชนส่วนใหญ่มีเสียงตอบรับที่ดีกับโครงการนี้ พร้อมขอบคุณรัฐบาลที่ไม่ทอดทิ้งประชาชน กําหนดมาตรการกระตุ้นเศรษฐกิจและช่วยเหลือประชาชน ถือเป็นเรื่องที่ดี สามารถบรรเทาความเดือดร้อน แบ่งเบาภาระค่าใช้จ่ายได้เป็นอย่างมาก โดยประชาชนส่วนใหญ่จะนําวงเงินคนละครึ่งที่ได้รับใช้ในการ ซื้ออาหารและสินค้าในการบริโภคเป็นหลัก
ทั้งนี้ ประชาชนที่เคยใช้สิทธิโครงการคนละครึ่ง ระยะที่ 4 สามารถยืนยันสิทธิเพื่อเข้าร่วมโครงการคนละครึ่งเฟส 5 ผ่านแอปพลิเคชัน "เป๋าตัง" ได้ตั้งแต่วันที่ 19 ส.ค.65 และต้องใช้สิทธิในการซื้อสินค้าหรือบริการ ภายใต้โครงการคนละครึ่งเฟส 5 ครั้งแรกผ่านแอปพลิเคชัน "เป๋าตัง" ภายในวันที่ 14 ก.ย.65 เวลา 22.59 น. หากพ้นกําหนดเวลาดังกล่าวจะถูกตัดสิทธิการเข้าร่วมโครงการฯ
ส่วนประชาชนทั่วไปสามารถลงทะเบียนเข้าร่วมโครงการคนละครึ่งได้ตั้งแต่วันที่ 19 ส.ค. 65 โดยหากเป็นประชาชนที่เข้าร่วมโครงการของรัฐที่ใช้จ่ายผ่านแอปพลิเคชัน”เป๋าตัง” สามารถลงทะเบียนได้ที่แอปพลิเคชัน”เป๋าตัง” หรือ www.คนละครึ่ง.com ส่วนประชาชนอื่น ๆ สามารถลงทะเบียนได้ที่ www.คนละครึ่ง.com
"โครงการคนละครึ่ง เป็นนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการลดภาระค่าใช้จ่ายประจําวันของประชาชนได้จริง และยังสามารถกระตุ้นเศรษฐกิจในระดับฐานราก สร้างเม็ดเงินสะพัดในชุมชน เจ้าของร้านค้า หาบเร่ แผงลอย รถเข็น ต่างก็มีรายได้เพิ่มขึ้นตามไปด้วย นายกรัฐมนตรียืนยันรัฐบาลไม่เคยทอดทิ้งประชาชน รัฐบาลมีความตั้งใจช่วยเหลือประชาชนในทุกๆ ด้าน ผ่านโครงการ มาตรการต่างๆ เพื่อบรรเทาความเดือดร้อน แก้ไขปัญหา ให้ประชาชนมีคุณภาพชีวิตที่ดีขึ้น" โฆษกประจําสํานักนายกรัฐมนตรี ย้ํา
รัฐบาลไทย-ข่าวทำเนียบรัฐบาล-กอช. จัดโปรโมชันพิเศษ “แอปดีมีคืน” สมัครสมาชิกผ่านแอป 100 บาท รัฐสมทบเพิ่มสูงสุด 100% ตามช่วงอายุ พร้อมรับ M-Coupon มูลค่า 50 บาท
วันจันทร์ที่ 21 มีนาคม 2565
กอช. จัดโปรโมชันพิเศษ “แอปดีมีคืน” สมัครสมาชิกผ่านแอป 100 บาท รัฐสมทบเพิ่มสูงสุด 100% ตามช่วงอายุ พร้อมรับ M-Coupon มูลค่า 50 บาท
กอช. จัดโปรโมชันพิเศษ “แอปดีมีคืน” สมัครสมาชิกผ่านแอปพลิเคชัน กอช. เพียง 100 บาท รับเงินสมทบจากรัฐในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี พร้อมรับ M-Coupon มูลค่า 50 บาท ตั้งแต่วันนี้เป็นต้นไป
https://tR_mof/status/1505743166934499332?s=20&t=lryOYgRVujwitter.com/Pกองทุนการออมแห่งชาติ หรือ กอช. จัดโปรโมชันพิเศษ “แอปดีมีคืน” สมัครสมาชิกผ่านแอปพลิเคชัน กอช. เพียง 100 บาท รับเงินสมทบจากรัฐในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี พร้อมรับ M-Coupon มูลค่า 50 บาท ตั้งแต่วันนี้เป็นต้นไป ด่วน! มีจํานวนจํากัด สอบถามเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชันพิเศษ “แอปดีมีคืน” สําหรับสมาชิกใหม่ที่สมัครผ่านแอปพลิเคชัน กอช. เริ่มต้นออมเงินเพียง 100 บาท ตั้งแต่วันนี้เป็นต้นไป รับ M-Coupon มูลค่า 50 บาท* สามารถนําไปซื้อสินค้าที่ร่วมรายการได้ที่ร้านเซเว่น - อีเลฟเว่น ทุกสาขาทั่วประเทศ เพื่อช่วยลดภาระค่าครองชีพสําหรับสมาชิก กอช. นอกจากนี้ เงินออมกับ กอช. ยังได้รับเงินสมทบจากรัฐในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี เพื่อสร้างความมั่นคงทางการเงินในวัยเกษียณ
สําหรับผู้ที่มีอายุ 15-60 ปี ประกอบอาชีพอิสระ สามารถตรวจสอบสิทธิ์ก่อนการสมัครสมาชิก รวมถึงสามารถส่งเงินออมสะสมและดูยอดเงินออมได้ด้วยตนเองที่แอปพลิเคชัน กอช. หรือสอบถามข้อมูลเพิ่มเติมได้ที่ สายด่วนเงินออม โทร. 02-049-9000 ในวันและเวลาทําการ
“คุณออม รัฐช่วยออม คุณได้บํานาญ”
* เงื่อนไขเป็นไปตามที่ กอช. กําหนด
รัฐบาลไทย-ข่าวทำเนียบรัฐบาล-ครม. ไฟเขียวยื่นภาษี – เอกสาร ผ่านระบบ Open API ยกระดับธุรกรรมภาษีแบบไร้รอยต่อ
วันพฤหัสบดีที่ 2 ธันวาคม 2564
ครม. ไฟเขียวยื่นภาษี – เอกสาร ผ่านระบบ Open API ยกระดับธุรกรรมภาษีแบบไร้รอยต่อ
.....
ที่ประชุม ครม. (30 พ.ย.) เห็นชอบหลักการร่างกฎกระทรวง สนับสนุนให้ผู้เสียภาษียื่นรายการ แบบ คําร้อง คําขอ หรือเอกสารอื่นใดให้กับกรมสรรพากรผ่านระบบอิเล็กทรอนิกส์ หรือเลือกดําเนินการผ่านผู้ให้บริการ ซึ่งสามารถจัดเตรียมข้อมูลดังกล่าวด้วยกระบวนการทางอิเล็กทรอนิกส์ที่น่าเชื่อถือ และนําส่งข้อมูลอิเล็กทรอนิกส์ให้กรมสรรพากรผ่านการเปิด Open Application Programming Interface (Open API) หรือระบบอิเล็กทรอนิกส์อื่นได้
.
โดยกําหนดให้มีการพิสูจน์และยืนยันตัวตนของผู้เสียภาษี ผู้นําส่งภาษี ผู้ประกอบการจดทะเบียน ที่สามารถระบุตัวตนเจ้าของลายมือชื่ออิเล็กทรอนิกส์ได้และเมื่อทํารายการแล้วเสร็จ จะได้รับใบเสร็จรับเงินหรือหลักฐานเป็นข้อมูลอิเล็กทรอนิกส์ ซึ่งกรมสรรพากรได้ลงลายมือชื่ออิเล็กทรอนิกส์รับรองแล้ว
.
ซึ่งเป็นการยกระดับรูปแบบการให้บริการภาครัฐที่ทันสมัยช่วยอํานวยความสะดวก ลดขั้นตอน และลดต้นทุนการเสียภาษีของประชาชน อีกทั้งยังสามารถนําข้อมูลไปใช้วิเคราะห์กําหนดนโยบายเศรษฐกิจของประเทศได้อย่างมีประสิทธิภาพ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีมอบรางวัลภาพถ่าย “บันทึกคนไทย หัวใจไม่เคยท้อ” ชื่นชมคนไทยร่วมมือร่วมใจกันช่วงวิกฤติโควิด-19 ย้ำการเรียนออนไลน์เป็นสถานการณ์ชั่วคราว ขอห่วงใยนักเรียน/นักศึกษาให้มีวินัย
วันอังคารที่ 22 มิถุนายน 2564
นายกรัฐมนตรีมอบรางวัลภาพถ่าย “บันทึกคนไทย หัวใจไม่เคยท้อ” ชื่นชมคนไทยร่วมมือร่วมใจกันช่วงวิกฤติโควิด-19  ย้ําการเรียนออนไลน์เป็นสถานการณ์ชั่วคราว ขอห่วงใยนักเรียน/นักศึกษาให้มีวินัย
นายกรัฐมนตรีมอบรางวัลภาพถ่าย “บันทึกคนไทย หัวใจไม่เคยท้อ” ชื่นชมคนไทยร่วมมือร่วมใจกันช่วงวิกฤติโควิด-19  ย้ําการเรียนออนไลน์เป็นสถานการณ์ชั่วคราว ขอห่วงใยนักเรียน/นักศึกษาให้มีวินัย
วันนี้ (22 มิถุนายน 2564) เวลา 08.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เผยว่า ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบรางวัลการประกวดภาพถ่ายโครงการศิลปินร่วมสมัย สู้ภัยโควิด ด้วยจิตสํานึก #2 ในหัวข้อ “บันทึกคนไทย หัวใจไม่เคยท้อ” โดยนายอิทธิพล คุณปลื้ม รัฐมนตรีว่าการกระทรวงวัฒนธรรม นําผู้ชนะเข้าเยี่ยมคารวะนายกรัฐมนตรีเพื่อรับโล่รางวัล โดยมีนายดิสทัต โหตระกิตย์ เลขาธิการนายกรัฐมนตรี ร่วมในครั้งนี้ด้วย โอกาสนี้ รัฐมนตรีว่าการกระทรวงวัฒนธรรมกล่าวรายงานการจัดกิจกรรมการประกวดภาพถ่ายโครงการศิลปินร่วมสมัย สู้ภัยโควิด ด้วยจิตสํานึก #2 ในหัวข้อ “บันทึกคนไทย หัวใจไม่เคยท้อ” ประจําปีงบประมาณ 2564 เพื่อเก็บรวบรวมเป็นบันทึกประวัติศาสตร์และภาพความทรงจําสําหรับคนไทยทั้งประเทศในช่วงสถานการณ์การแพร่ระบาดของโรคติดเชื้อโควิด-19 โดยมีประชาชนส่งภาพเข้าร่วมประกวด 8,012 ภาพ แบ่งออกเป็นรางวัลประเภทนักเรียน/นักศึกษา ประเภทบุคคลทั่วไป และ รางวัลภาพถ่ายดีเด่นประจําภูมิภาค 7 ภูมิภาค รวมทั้งสิ้น 1,121 รางวัล
นายกรัฐมนตรีกล่าวชื่นชมผู้ที่ได้รับรางวัลในครั้งนี้ เพราะต่างมองเห็นสิ่งดี ๆ แม้ในช่วงสถานการณ์การแพร่ระบาดของโรคติดเชื้อโควิด-19 โดยเฉพาะภาพถ่ายการช่วยเหลือเกื้อกูลกันและกัน การสวมใส่หน้ากากอนามัย การปฏิบัติงานของเจ้าหน้าที่ทางการแพทย์ สะท้อนถึงความร่วมมือร่วมใจของประชาชนที่ปฏิบัติตนตามมาตรการของรัฐในการป้องกันตนเอง รวมทั้งภาพถ่ายที่แสดงให้เห็นถึงวัฒนธรรมและอัตลักษณ์ดีงามของประเทศไทย ความรัก ความสามัคคี การประกอบอาชีพสุจริตของประชาชน นายกรัฐมนตรียังขอให้ทุกคนร่วมทําความดีต่อตนเอง ต่อครอบครัว และต่อชุมชน สังคมและประเทศชาติ เพราะทุกคนล้วนเป็นส่วนหนึ่งของการเดินหน้าประเทศไทย เช่นเดียวกับความมุ่งมั่นในการบริหารประเทศของรัฐบาล ซึ่งต้องเริ่มต้นด้วยก้าวที่ 1 เสมอ
ในตอนท้าย นายกรัฐมนตรียังห่วงใยและสอบถามนักเรียน/นักศึกษาถึงการเรียนหนังสือออนไลน์ในช่วงนี้ พร้อมกล่าวว่า การเรียนออนไลน์ในช่วงนี้เป็นสถานการณ์ชั่วคราว ขอให้ทุกคนใส่ใจ ที่สําคัญต้องมีวินัยในตนเอง เพราะกระบวนการคิด วิสัยทัศน์ เริ่มจากตัวเราเองแล้วคิดต่อยอดจากหนังสือตํารา รวมทั้งการวางแผนอาชีพในอนาคต นายกรัฐมนตรียังย้ําว่าเยาวชนทุกคนคืออนาคตของชาติที่จะสามารถทําให้ประเทศไทยพัฒนาต่อไปได้
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แนะประชาชนซื้อชุดตรวจ ATK จากแหล่งที่เชื่อถือได้และเน้นป้องกันตนเองรอบด้าน Universal Prevention ช่วงหยุดยาวนี้ พร้อมสั่งการเจ้าหน้าที่ตำรวจ เร่งกวาดล้าง
วันเสาร์ที่ 13 สิงหาคม 2565
โฆษกรัฐบาลเผย นายกฯ   แนะประชาชนซื้อชุดตรวจ ATK  จากแหล่งที่เชื่อถือได้และเน้นป้องกันตนเองรอบด้าน Universal Prevention ช่วงหยุดยาวนี้  พร้อมสั่งการเจ้าหน้าที่ตํารวจ เร่งกวาดล้าง
โฆษกรัฐบาลเผย นายกฯ   แนะประชาชนซื้อชุดตรวจ ATK  จากแหล่งที่เชื่อถือได้และเน้นป้องกันตนเองรอบด้าน Universal Prevention ช่วงหยุดยาวนี้  พร้อมสั่งการเจ้าหน้าที่ตํารวจ เร่งกวาดล้าง ATK ปลอม  ขยายผลดําเนินคดีตามกฎหมายอย่างเด็ดขาด
วันนี้ (13 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากเตือนประชาชนให้ระมัดระวังในการเลือกซื้อผลิตภัณฑ์เครื่องมือแพทย์ โดยเฉพาะชุดตรวจ Antigen Test Kit (ATK) จากแหล่งขายที่น่าเชื่อถือ เพื่อให้ได้สินค้าที่มีคุณภาพและผลการตรวจที่ถูกต้อง หลังได้รับรายงานจากกองบัญชาการตํารวจสอบสวนกลางและคณะกรรมการอาหารและยา (อย.) ได้ตรวจพบและยึดชุดตรวจ ATK ปลอม หลายยี่ห้อ ซึ่งนายกรัฐมนตรีกําชับเจ้าหน้าที่ตํารวจ เร่งขยายผล เพื่อดําเนินคดีตามกฎหมายแก่ผู้กระทําผิดและยึดทําลายสินค้า ชุดตรวจ ATK ปลอม ป้องกันไม่ให้มีการหลอกขายประชาชน ทั้งนี้ นายกรัฐมนตรี เน้นว่า การตรวจคัดกรองตนเอง เป็นสิ่งสําคัญในการคัดแยกตนเองหากติดเชื้อและยังเป็นการป้องกันการแพร่ระบาดในสังคมและครอบครัวอีกด้วย
และในช่วงหยุดยาววันแม่แห่งชาตินี้ นายกรัฐมนตรียังฝากความห่วงใยถึงประชาชน ยังคงเน้นปฏิบัติตนเองตามมาตรการ Universal Prevention เพื่อช่วยกันดูแล ป้องกันตนเองและคนรอบตัวให้ปลอดภัยจากการแพร่/รับเชื้อโควิด-19 รวมไปถึงโรคทางเดินหายใจอื่นๆ ด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,140 ราย จําแนกเป็น ผู้ติดเชื้อในประเทศ 2,139 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 35 ราย ผู้ที่กําลังรักษาตัว 21,791 ราย และมียอดผู้ที่หายป่วยกลับบ้านแล้ว 1,898 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,395,217 ราย จํานวนผู้ที่หายป่วยสะสมจํานวน 2,396,569 ราย จํานวนผู้ป่วยปอดอักเสบรักษาตัวอยู่ในโรงพยาบาล 912 ราย
รัฐบาลไทย-ข่าวทำเนียบรัฐบาล-Thailand and the Netherlands to cooperate on COVID-19 vaccine management and post-COVID-19 rehabilitation
วันเสาร์ที่ 31 กรกฎาคม 2564
Thailand and the Netherlands to cooperate on COVID-19 vaccine management and post-COVID-19 rehabilitation
Thailand and the Netherlands to cooperate on COVID-19 vaccine management and post-COVID-19 rehabilitation
July 29, 2021, at 1330hrs, at the Ivory Room, Thai Khu Fah Building, Government House, H.E. Mr. Kees Pieter Rade, Ambassador of Kingdom of the Netherlands to Thailand, paid a courtesy call on Prime Minister and Defense Minister Gen. Prayut Chan-o-cha cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister commended the Ambassador’s active role in promoting comprehensive cooperation between Thailand and the Netherlands throughout his 3-year tenure, especially in the fields of environment and climate change which has led to the signing of an agreement on water management between the two countries. He also wished the Ambassador a happy retirement, and hoped he could take on a role to promote mutual relations when an opportunity arises.
The Dutch Ambassador was pleased to have been tenured in Thailand, and expressed appreciation toward the Thai Government and Ministry of Foreign Affairs for their support. Long-standing and cordial relations between Thailand and the Netherlands have been forged through regular exchange of visits and close cooperation in various areas. Both countries also commit to expand cooperation in other fields of mutual interests, such as water management technology, climate change, sustainable development and environment.
The Prime Minister and the Dutch Ambassador came to terms to cooperate on COVID-19 vaccine management and post-COVID-19 rehabilitation. They also exchanged views on COVID-19 situation administration and vaccine management, on which the Ambassador expressed confidence over the Thai Government’s administration, and wished for Thailand’s success in curbing the disease. The Netherlands stands ready to cooperate and exchange information on vaccine management with Thailand.
On economic cooperation, the Netherlands has been top European investor in Thailand, especially investment in the Eastern Economic Corridor (EEC), whereas Thai investors also make investment in the Netherlands the most among all the EU member countries. The Prime Minister extended an invitation for the Dutch investors to increase their investment in EEC in the fields of their expertise, such as agriculture and biotechnology, logistics, aviation, shipbuilding, and smart electronics. The Ambassador expressed his country’s readiness to cooperate with Thailand on sustainable development and green economy to tackle climate change.
The Ambassador also commended Thailand’s role in the region and ASEAN’s role in the Indo Pacific. Both parties hoped that both Thailand, the Netherlands, and ASEAN forge constructive cooperation for the benefit of all sides.
รัฐบาลไทย-ข่าวทำเนียบรัฐบาล-ออมสิน ฉลองครบรอบ 109 ปี จัดงาน “วันออมสิน” 1 เมษายน 2565 มอบกระปุกชิงช้าสวรรค์ เป็นของขวัญเมื่อฝาก 500 บาทขึ้นไป จองสิทธิฝากเงินล่วงหน้า 28-31 มี.ค.นี้
วันศุกร์ที่ 25 มีนาคม 2565
ออมสิน ฉลองครบรอบ 109 ปี จัดงาน “วันออมสิน” 1 เมษายน 2565 มอบกระปุกชิงช้าสวรรค์ เป็นของขวัญเมื่อฝาก 500 บาทขึ้นไป จองสิทธิฝากเงินล่วงหน้า 28-31 มี.ค.นี้
ธนาคารออมสินเตรียมเฉลิมฉลองครบรอบการก่อตั้งธนาคารเป็นปีที่ 109 ในวันที่ 1 เมษายน 2565 โดยจัดทําของขวัญชิ้นพิเศษ “กระปุกชิงช้าสวรรค์” มอบให้แก่ลูกค้าเงินฝากทุกประเภทบัญชีตามที่ธนาคารกําหนด ที่ฝากเงินตั้งแต่ 500 บาทขึ้นไป
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินเตรียมเฉลิมฉลองครบรอบการก่อตั้งธนาคารเป็นปีที่ 109 ในวันที่ 1 เมษายน 2565 โดยจัดทําของขวัญชิ้นพิเศษ “กระปุกชิงช้าสวรรค์” มอบให้แก่ลูกค้าเงินฝากทุกประเภทบัญชีตามที่ธนาคารกําหนด ที่ฝากเงินตั้งแต่ 500 บาทขึ้นไป แต่เนื่องจากสถานการณ์การแพร่ระบาดของเชื้อโควิดในปัจจุบันทําให้ยังต้องรักษาระยะห่าง และด้วยความห่วงใยในสุขภาพของผู้ฝากและพนักงานสาขา จึงกําหนดให้มีการลงทะเบียนจองสิทธิฝากเงินล่วงหน้า ผ่านช่องทางออนไลน์ เพื่อลดความแออัดของลูกค้าที่เข้าใช้บริการที่สาขา โดยจะเปิดให้ลงทะเบียนจองสิทธิ ในวันที่ 28-31 มีนาคม 2565 ที่เว็บไซต์ www.gsb.or.th และช่องทาง LINE : @GSBsociety ได้ตลอด 24 ชั่วโมง กําหนด 1 เลขบัตรประชาชน ต่อ 1 สิทธิ เท่านั้น จากนั้นเลือกฝากเงินได้ 3 ช่องทาง ได้แก่ สาขาธนาคาร เครื่องรับฝากเงิน (ADM) หรือ แอป MyMo ทั้งนี้ ให้นําภาพถ่ายหน้าจอการลงทะเบียนจองสิทธิพร้อมหลักฐานการฝากเงินติดต่อรับกระปุกได้ในวันที่ 1-4 เมษายน 2565 (ของมีจํานวนจํากัด)
นอกจากนี้ สําหรับเด็กที่เกิดในวันที่ 1 เมษายน ปี 2565 ธนาคารฯ ขอมอบเงินขวัญถุง เป็นเงิน 500 บาท เพื่อเริ่มต้นปลูกฝังสร้างเสริมวินัยการออมตั้งแต่แรกเกิด ซึ่งดําเนินการมาอย่างต่อเนื่องทุกปี โดยบิดาหรือมารดาเด็กมีสัญชาติไทย สามารถนําสูติบัตรฉบับจริงพร้อมบัตรประชาชนและสําเนาทะเบียนบ้านของบิดาหรือมารดา มาแสดงตัวตนที่สาขาธนาคารออมสินภายในวันที่ 30 ธันวาคม 2565
ธนาคารออมสิน ถือกําเนิดโดยพระราชประสงค์ของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงริเริ่มนํากิจการด้านการออมทรัพย์มาใช้ในประเทศไทย ด้วยพระราชปนิธานที่จะให้คลังออมสิน เป็นที่เก็บรักษาทรัพย์สินอย่างปลอดภัย และฝึกฝนให้ราษฎรรู้จักเก็บออมอย่างถูกวิธี โดยได้ทรงตราพระราชบัญญัติจัดตั้งคลังออมสินขึ้น เมื่อวันที่ 1 เมษายน พุทธศักราช 2456 ด้วยรากฐานอันมั่นคงจากคลังออมสินสู่การเป็นธนาคารออมสิน เคียงข้างพี่น้องคนไทย จวบจน 109 ปี ปัจจุบันธนาคารออมสิน ได้ปรับบทบาทองค์กรเป็นธนาคารเพื่อสังคม Social Bank มีบทบาทเป็นธนาคารเชิงพาณิชย์ และมีภารกิจดูแลสังคมควบคู่กัน โดยมีเป้าหมายที่ชัดเจนในการลดปัญหาความเหลื่อมล้ํา แก้ปัญหาความยากจน มุ่งหวังทําให้เกิดความเปลี่ยนแปลงและเกิดผลลัพธ์ที่ดีกับประชาชนและสังคมอย่างเป็นรูปรรรม "Making POSITIVE Impact on Society"
https://www.gsb.or.th/news/gsbpr6-65/https://www.gsb.or.th/news/gsbpr6-65/
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมเปิดโครงการ “บ้านเคหะสุขเกษม” อ.บางพลี จ.สมุทรปราการ ผ่านออนไลน์ พรุ่งนี้ (28 ก.พ.65) ยกระดับผู้สูงอายุ คนเกษียณ ให้มีที่อยู่อาศัยช่วงบั้นปลายชีวิต
วันอาทิตย์ที่ 27 กุมภาพันธ์ 2565
โฆษกรัฐบาลเผย นายกฯ เตรียมเปิดโครงการ “บ้านเคหะสุขเกษม” อ.บางพลี จ.สมุทรปราการ ผ่านออนไลน์ พรุ่งนี้ (28 ก.พ.65) ยกระดับผู้สูงอายุ คนเกษียณ ให้มีที่อยู่อาศัยช่วงบั้นปลายชีวิต
โฆษกรัฐบาลเผย นายกฯ เตรียมเปิดโครงการ “บ้านเคหะสุขเกษม” อ.บางพลี จ.สมุทรปราการ ผ่านออนไลน์ พรุ่งนี้ (28 ก.พ.65) ยกระดับผู้สูงอายุ คนเกษียณ ให้มีที่อยู่อาศัยช่วงบั้นปลายชีวิต ตามนโยบายของรัฐบาล
วันที่ 27 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามนโยบายในการส่งเสริมและช่วยเหลือให้ประชาชนมีที่อยู่อาศัยเป็นของตนเอง โดยเฉพาะกลุ่มผู้มีรายได้น้อยและกลุ่มผู้สูงอายุ สร้างความมั่นคงด้านที่อยู่อาศัยสําหรับผู้เกษียณอายุราชการ ลูกจ้าง พนักงานของรัฐ และลูกจ้างเกษียณอายุที่ยังไม่มีที่อยู่อาศัยเป็นของตนเอง โดยในวันพรุ่งนี้มีกําหนดเป็นประธานเปิดโครงการบ้านเคหะสุขเกษม อําเภอบางพลี จังหวัดสมุทรปราการ ผ่านระบบออนไลน์ ที่ดําเนินการในรูปแบบเช่าระยะยาว ภายใต้หลักอารยสถาปัตย์ (Universal Design) ที่คํานึงถึงสภาพแวดล้อมที่เหมาะสมกับผู้อยู่อาศัย ให้มีสิ่งอํานวยความสะดวก สภาวะแวดล้อมและคุณภาพชีวิตที่ดี พร้อมส่งเสริมสุขภาพควบคู่กันไป ภายใต้แผนแม่บทการพัฒนาที่อยู่อาศัย ระยะ 20 ปี (พ.ศ. 2560 – 2579) ซึ่งเป็นไปตามนโยบายของรัฐบาลที่มุ่งหวังหวังยกระดับคุณภาพชีวิต เน้นย้ําคนไทยต้องมีบ้าน มีที่อยู่อาศัย เพื่อยกระดับความเป็นอยู่ให้ดีขึ้น
โฆษกประจําสํานักนายกรัฐมนตรี กล่าวว่า สําหรับโครงการบ้านเคหะสุขเกษม เป็นโครงการนําร่อง มีจํานวน 45 หน่วย และเตรียมพัฒนาเพิ่ม 225 หน่วย ตั้งอยู่บริเวณซอยที่ดินไทย ถนนเทพารักษ์ ตําบลบางพลีใหญ่ อําเภอบางพลี จังหวัดสมุทรปราการ โดยออกแบบโครงการฯ ภายใต้หลักสถาปัตยกรรมเพื่อทุกคน มีลักษณะเป็นอาคารชุดสูง 5 ชั้น (มีลิฟต์ทุกอาคาร) ห้องพักอาศัยมีขนาดประมาณ 33 ตารางเมตร และภายในโครงการยังแบ่งพื้นที่เพื่ออํานวยความสะดวกให้แก่ผู้อยู่อาศัย โดยมีอัตราค่าเช่าตั้งแต่ 3,200 บาทต่อเดือน ด้วยโครงการบ้านเคหะสุขเกษม มุ่งยกระดับคุณภาพชีวิตของผู้อยู่อาศัยในชุมชน การออกแบบโครงการจึงคํานึงถึงสภาพการอยู่อาศัยของกลุ่มเป้าหมาย ซึ่งส่วนใหญ่เป็นผู้สูงอายุ โดยมีสิ่งอํานวยความสะดวกต่าง ๆ และพื้นที่จัดกิจกรรมสําหรับผู้อยู่อาศัย ได้แก่ คลินิกอายุรกรรม ศูนย์สุขภาพ พื้นที่สันทนาการ พื้นที่ออกกําลังกาย สวนสาธารณะ พร้อมที่จอดรถ เป็นต้น
รัฐบาลไทย-ข่าวทำเนียบรัฐบาล-บขส. พร้อมอำนวยความสะดวกและรองรับประชาชนเดินทางกลับเข้ากรุงเทพฯ หลังวันหยุดเทศกาลสงกรานต์นี้
วันศุกร์ที่ 15 เมษายน 2565
บขส. พร้อมอํานวยความสะดวกและรองรับประชาชนเดินทางกลับเข้ากรุงเทพฯ หลังวันหยุดเทศกาลสงกรานต์นี้
แนะจองตั๋วล่วงหน้า สวมหน้ากากอนามัย งดรับประทานอาหารบนรถ ป้องกัน COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยข้อมูลการเดินทาง เมื่อวานนี้ (14 เมษายน 2565) มีผู้โดยสารเดินทางเข้า-ออก กรุงเทพฯ จํานวน 43,252 คน รถโดยสารของ บริษัท ขนส่ง จํากัด (บขส.) รถร่วม และรถตู้ จํานวน 4,517 เที่ยว โดยเป็นการเดินทางขาออก จํานวน 2,205 เที่ยว มีผู้โดยสารเดินทาง จํานวน 20,540 คน ส่วนการเดินทางขาเข้ากรุงเทพฯ จํานวน 2,312 เที่ยว มีผู้โดยสารเดินทาง 20,540 คน
สําหรับการเดินทางในเที่ยวกลับหลังวันหยุดสงกรานต์ ประชาชนสามารถทยอยการเดินทางได้ โดย บขส. ได้เตรียมพร้อมอํานวยความสะดวกประชาชนเดินทางกลับเข้ากรุงเทพฯ อยู่แล้ว
ทั้งนี้เพื่อร่วมสนับสนุนมาตรการคนบ้านใกล้ ออกเดินทางจากกรุงเทพฯ หลัง และเดินทางกลับกรุงเทพฯ ก่อน ของ นายศักดิ์สยาม ชิดชอบ รัฐมนตรีว่าการกระทรวงคมนาคม ขอให้ผู้ใช้บริการเหลี่ยมเวลา กระจายการเดินทาง เพื่อลดความแออัดในสถานีขนส่งและบนท้องถนน
กรรมการผู้จัดการใหญ่ บขส. กล่าวด้วยว่า บขส. ได้เตรียมความพร้อมในมาตรการด้านความปลอดภัยในรถโดยสารและพนักงานขับรถ โดยรถโดยสารทุกคันที่นํามาวิ่งให้บริการต้องตรวจเช็คสภาพให้พร้อมใช้งาน ติดตั้งระบบ GPS ควบคุมความเร็วบนรถโดยสาร เส้นทางสายยาวที่มีระยะทางเกิน 400 กิโลเมตร มีพนักงานขับรถ 2 คน มีการตรวจแอลกอฮอล์สารเสพติด พนักงานขับรถ นอกจากนี้ บขส.ได้ดําเนินการตามมาตรการ COVID Free Setting สําหรับบริการขนส่งสาธารณะ อาทิ มีการเช็คทําความสะอาดสถานีขนส่ง งดการเสิร์ฟอาหารบนรถ มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ นอกจากนี้ พนักงานประจํารถ บขส. มีการตรวจหาเชื้อ โควิด -19 แบบ Antigen Test Kit (ATK) ทุก 3 วัน รวมทั้งขอความร่วมมือ ผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่งและบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชัน "ไทยชนะ" ทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
ทั้งนี้ บขส. ขอเชิญชวนผู้โดยสาร สมัครลงทะเบียนเป็นสมาชิก บขส. Card ผ่านช่องทางออนไลน์ เพื่อรับสิทธิพิเศษ “คะแนนสะสม 2 เท่า” เมื่อจองตั๋วโดยสารและชําระเงินผ่านช่องทาง Application: E-ticket หรือ ช่องทาง Website: https://tcl99web.transport.co.th และเดินทางภายในวันที่ 1 - 30 เมษายน 2565 โดยคะแนนสะสมพิเศษดังกล่าว สามารถนํามาแลกเป็นของรางวัลหรือส่วนลดการเดินทาง หรือสิทธิพิเศษจากบริการอื่นๆ ของ บขส. ตามเงื่อนไขที่บริษัทฯ กําหนด สอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทรศัพท์ 02-537-8737
รัฐบาลไทย-ข่าวทำเนียบรัฐบาล-เตือน!! ทุกภาคทั่วไทย รับมือฝนตกหนักถึงหนักมาก 20 - 22 ส.ค. 65
วันพฤหัสบดีที่ 18 สิงหาคม 2565
เตือน!! ทุกภาคทั่วไทย รับมือฝนตกหนักถึงหนักมาก 20 - 22 ส.ค. 65
.....
กรมอุตุนิยมวิทยา แจ้งเตือนร่องมรสุมพาดผ่านภาคเหนือและภาคตะวันออกเฉียงเหนือ ในขณะที่หย่อมความกดอากาศต่ําบริเวณทะเลจีนใต้ตอนบนเคลื่อนเข้าสู่แนวร่องมรสุม ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกําลังแรงขึ้น
.
ทําให้มีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีผลกระทบตั้งแต่วันที่ 20 - 22 ส.ค. 65
.
ขอให้ประชาชนระวังอันตรายจากฝนตกหนักถึงหนักมากและฝนตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม สําหรับคลื่นลมบริเวณทะเลอันดามันและอ่าวไทยจะมีกําลังแรง มีคลื่นสูง 1 - 2 เมตร ขอให้ชาวเรือเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนองไว้ด้วย
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอร่วมงานเสวนาความร่วมมือด้านการลงทุนไทย-จีน
วันจันทร์ที่ 18 เมษายน 2565
บีโอไอร่วมงานเสวนาความร่วมมือด้านการลงทุนไทย-จีน
บีโอไอร่วมงานเสวนาความร่วมมือด้านการลงทุนไทย-จีน
บีโอไอร่วมงานเสวนาความร่วมมือด้านการลงทุนไทย-จีน
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (คนกลาง)ได้กล่าวปาฐกถาเรื่อง นโยบายด้านการลงทุนของประเทศไทย ในงานเสวนาความร่วมมือด้านการลงทุนไทย-จีน จัดขึ้นโดยหอการค้าไทย-จีน เพื่อสร้างความเชื่อมโยงทางเศรษฐกิจระหว่างประเทศไทยและสาธารณรัฐประชาชนจีน โดยเฉพาะโครงการหนึ่งแถบ หนึ่งเส้นทาง (Belt and Road Initiative) ณ อาคารไทยซีซี เมื่อเร็วๆ นี้
รัฐบาลไทย-ข่าวทำเนียบรัฐบาล-กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 2 ธันวาคม 2564
วันพฤหัสบดีที่ 2 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 2 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 9 เส้นทาง จํานวน 13 แห่ง สามารถสัญจรผ่านได้ 3 แห่ง สัญจรผ่านไม่ได้ 10 แห่ง
2. ถนนทางหลวง ได้รับผลกระทบ รวม 2 เส้นทาง จํานวน 2 แห่ง สามารถสัญจรผ่านได้ 1 แห่ง สัญจรผ่านไม่ได้ 1 แห่ง
3. ถนนทางหลวงชนบท ได้รับผลกระทบ รวม 7 เส้นทาง จํานวน 11 แห่ง สามารถสัญจรผ่านได้ 2 แห่ง สัญจรผ่านไม่ได้ 9 แห่ง
4. มีจังหวัดที่ได้รับผลกระทบจากเหตุอุทกภัย 3 จังหวัด ได้แก่ จังหวัดชุมพร จังหวัดสุราษฎร์ธานี จังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า เฝ้าระวังติดตามสถานการณ์อุทกภัย
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-ธ.ก.ส. เดินหน้าโครงการประกันรายได้เกษตรกรชาวสวนปาล์มน้ำมัน สร้างความมั่นคงด้านราคาและการผลิต
วันอังคารที่ 7 มิถุนายน 2565
ธ.ก.ส. เดินหน้าโครงการประกันรายได้เกษตรกรชาวสวนปาล์มน้ํามัน สร้างความมั่นคงด้านราคาและการผลิต
ธ.ก.ส. เดินหน้าโครงการประกันรายได้เกษตรกรชาวสวนปาล์มน้ํามัน ปี 2564 - 2565 กําหนดราคาเป้าหมายจากการขายผลปาล์มทะลาย ที่กิโลกรัมละ 4 บาท ครัวเรือนละไม่เกิน 25 ไร่ วงเงิน 7,652 ล้านบาท
ธ.ก.ส. เดินหน้าโครงการประกันรายได้เกษตรกรชาวสวนปาล์มน้ํามัน ปี 2564 - 2565 กําหนดราคาเป้าหมายจากการขายผลปาล์มทะลาย ที่กิโลกรัมละ 4 บาท ครัวเรือนละไม่เกิน 25 ไร่ วงเงิน 7,652 ล้านบาท โดยจ่ายเงินชดเชยส่วนต่างระหว่างราคาเป้าหมายกับราคาตลาดอ้างอิง เข้าบัญชีเงินฝากของเกษตรกรทุกวันที่ 15 จนถึงสิงหาคม 2565 แจงเกษตรกรผู้ปลูกปาล์มน้ํามันรีบขึ้นและปรับปรุงทะเบียนเพื่อรับสิทธิ์ประกันรายได้ที่เกษตรอําเภอหรือแอปพลิเคชัน FARMBOOOK ได้ตั้งแต่บัดนี้เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีที่เห็นชอบให้ ธ.ก.ส. ดําเนินโครงการประกันรายได้เกษตรกรชาวสวนปาล์มน้ํามัน ปี 2564 - 2565 อย่างต่อเนื่อง เพื่อให้ความช่วยเหลือสนับสนุนด้านรายได้แก่เกษตรกรชาวสวนปาล์มน้ํามัน ในการรักษาเสถียรภาพด้านราคาที่เหมาะสมสอดคล้องกับต้นทุนการผลิต โดยกําหนดราคาเป้าหมาย เพื่อให้เกษตรกรมีรายได้ที่เหมาะสมจากการขายผลปาล์มทะลาย (อัตราน้ํามันร้อยละ 18) ที่กิโลกรัมละ 4 บาท จํานวนเกษตรกรที่ได้รับประโยชน์กว่า 380,000 ราย ระยะเวลาดําเนินการ ตั้งแต่เดือนกันยายน 2564 - สิงหาคม 2565 วงเงินกว่า 7,652 ล้านบาท ซึ่ง ธ.ก.ส. จะจ่ายเงินชดเชยส่วนต่างระหว่างราคาเป้าหมายกับราคาตลาดอ้างอิงให้แก่เกษตรกรทุก 30 วันและ เข้าบัญชีเงินฝากของเกษตรกรโดยตรงในวันที่ 15 ของทุกเดือน
สําหรับเงื่อนไขการเข้าร่วมโครงการ เกษตรกรต้องขึ้นทะเบียนกับกรมส่งเสริมการเกษตรโดยรัฐบาลจะจ่ายเงินตามพื้นที่ปลูกจริง ครัวเรือนละไม่เกิน 25 ไร่ และต้องเป็นพื้นที่ปลูกต้นปาล์มที่ให้ผลผลิตแล้วอายุ 3 ปีขึ้นไป กําหนดผลผลิตเฉลี่ยต่อไร่ต่อปีที่ใช้คํานวณวงเงินช่วยเหลือที่เกษตรกรแต่ละครัวเรือนจะได้รับ จากข้อมูลผลผลิตเฉลี่ยทั้งประเทศย้อนหลัง 3 ปี (เดือนกันยายน 2561 - สิงหาคม 2564) คิดเป็น 2,774 กิโลกรัมต่อไร่ต่อปี ทั้งนี้ ธ.ก.ส. จะประมวลผลตามข้อมูลที่ได้รับ จากนั้น จะโอนเงินเข้าบัญชีเงินฝากเกษตรกรโดยตรง ซึ่งสามารถตรวจสอบการโอนเงินได้ผ่านทางแอปพลิเคชัน ธ.ก.ส. A-Mobile ตลอด 24 ชั่วโมง หรือที่ ธ.ก.ส. ทุกสาขาทั่วประเทศ และสําหรับเกษตรกรลูกค้าที่ใช้บริการ BAAC Connect จะได้รับข้อความแจ้งเตือนผ่าน LINE Official: BAAC Family เมื่อเงินถูกโอนเข้าบัญชีเงินฝากเรียบร้อยแล้ว
นายธนารัตน์ กล่าวอีกว่า ในโอกาสนี้ ขอเชิญชวนให้เกษตรกรผู้ปลูกปาล์มน้ํามันรีบแจ้งขึ้นทะเบียนและปรับปรุงทะเบียนเกษตรกรให้เป็นปัจจุบัน เพื่อรับสิทธิ์โครงการประกันฯ ผ่านเกษตรอําเภอหรือแอปพลิเคชัน FARMBOOK ได้ตั้งแต่บัดนี้เป็นต้นไป
รัฐบาลไทย-ข่าวทำเนียบรัฐบาล-โฆษกรัฐบาลสวน “พิธา” มือไม่พายอย่าเอาเท้าราน้ำจ้องดิสเครดิตรัฐบาลรายวัน ลั่นไม่ใช่อยู่จนถึงจบเอเปค แต่อาจได้อยู่จนครบเทอม เพราะฝ่ายค้านไม่รู้จักทำหน้าที่ตัวเอง
วันอาทิตย์ที่ 20 มีนาคม 2565
โฆษกรัฐบาลสวน “พิธา” มือไม่พายอย่าเอาเท้าราน้ําจ้องดิสเครดิตรัฐบาลรายวัน ลั่นไม่ใช่อยู่จนถึงจบเอเปค แต่อาจได้อยู่จนครบเทอม  เพราะฝ่ายค้านไม่รู้จักทําหน้าที่ตัวเอง
โฆษกรัฐบาลสวน “พิธา” มือไม่พายอย่าเอาเท้าราน้ําจ้องดิสเครดิตรัฐบาลรายวัน ลั่นไม่ใช่อยู่จนถึงจบเอเปค แต่อาจได้อยู่จนครบเทอม  เพราะฝ่ายค้านไม่รู้จักทําหน้าที่ตัวเอง
วันที่ 20 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายพิธา ลิ้มเจริญรัตน์ ส.ส.บัญชีรายชื่อ และหัวหน้าพรรคก้าวไกล ระบุว่า การที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมงานเลี้ยงพรรคร่วมรัฐบาล เป็นกระบวนการสร้างความมั่นใจของรัฐบาล แต่ประชาชนไม่มั่นใจในเสถียรภาพของรัฐบาลว่า คนที่ไม่มั่นใจในเสถียรภาพของรัฐบาลคงไม่ใช่ประชาชนอย่างที่นายพิธากล่าวอ้าง แต่น่าจะเป็นความหวังลม ๆ แล้ง ๆ ของฝ่ายค้านที่อยากจะให้เป็นอย่างนั้นมากกว่า เพราะที่ผ่านมาจากการที่ตนได้ลงพื้นที่ในหลายจังหวัดนั้น ประชาชนต่างให้กําลังใจนายกฯ และอยากให้สานต่อนโยบายของรัฐบาลต่อไป ทั้งนี้ การออกมาดิสเครดิตรายวันของฝ่ายค้านไม่ได้ช่วยให้ปัญหาของประชาชนหายไป ตรงกันข้าม ยิ่งสร้างความสับสนให้กับประชาชนมากขึ้นไปอีก ดังนั้น หากนายพิธามือไม่พายก็อย่าเอาเท้าราน้ํา
ส่วนกรณีที่นายพิธาระบุว่า เป็นเรื่องยากที่รัฐบาลจะอยู่ถึงการประชุมเอเปค เพราะรัฐบาลไม่มีเสถียรภาพนั้น ยืนยันว่าไม่ใช่แค่รัฐบาลจะอยู่ถึงการประชุมเอเปคเท่านั้น แต่หากฝ่ายค้านยังไม่รู้จักหน้าที่ตัวเอง ยังแยกแยะไม่ออกว่าเรื่องไหนควรทําหน้าที่ในสภาฯ เรื่องไหนที่ไม่ควรออกไปผสมโรงกับม็อบบนท้องถนน มีแต่จะยิ่งส่งเสริมให้รัฐบาลอยู่จนครบเทอม ทั้งนี้ หากนายพิธายังไม่รีบปรับเปลี่ยนวิธีการทํางาน ยังเน้นการอภิปรายในสภาฯ แบบเสียดสี สาดโคลน มากกว่าคุณภาพของเนื้อหาในการอภิปราย ยังคงหลอกตัวเองว่ามีหมัดเด็ดแบบพร่ําเพรื่ออยู่เรื่อย ๆ ระวังกระแสสังคมจะทนไม่ไหว สุดท้ายแม้แต่จะรักษาเก้าอี้ตัวเองไว้ในการเลือกตั้งสมัยหน้าก็อาจจะทําไม่ได้ด้วยซ้ํา เพราะประชาชนคงรู้สึกว่าไม่รู้จะเลือกเข้ามาทําไม